Shavkat Mirziyoev Donald Trampga koronavirusdan tezroq shifo topishini tiladi

O`zbekistn Prezidenti Shavkat Mirziyoev AQSh Prezidenti Donald Trampga maktuyu yo`lladi, deya xabar berdi Prezident Matbuot xizmati.
Amerika Qo`shma Shtatlari PrezidentiDonald Jon TrampJanobi Oliylariga
Siz va Melaniya Tramp Xonim Oliyalarining koronavirusga chalingani to`g`risidagi xabarni chuqur bezovtalik va katta xavotir bilan qabul qildim. 
Sizlarni qisqa fursatlarda mazkur virusni muvaffaqiyatli engib o`tib, shifo topishingizga, farovon hayotingiz hamda mas`uliyatli davlatchilik faoliyatingizni davom ettirishingizga ishonchim komildir. 
Hurmatli Prezident Janobi Oliylari, ushbu sinovli damlarda Sizga va Melaniya Tramp Xonim Oliyalariga hamda barcha oila a`zolaringizga mustahkam sihat-salomatlik, xotirjamlik va kuch-quvvat yor bo`lishini tilab qolaman. 
Samimiy ehtirom ila,
Shavkat Mirziyoev,O`zbekiston Respublikasi Prezidenti